                                                                                   Anexa nr.2 la HCL nr. 96/ 2026                                                

PROGRAM DE MĂSURI

pentru eficientizarea activităţii de înscriere a datelor in Registrul agricol  al municipiului Vulcan
	Nr
Crt.
	DENUMIREA  ACTIVITĂŢII

	TERMEN DE ÎNDEPLINIRE
	PERSOANE
RESPONSABILE

	1.
	Înscrierea datelor, completarea, ținerea la zi și centralizarea datelor din registrul agricol, pe suport de hartie si în format electronic se fac de către persoane, desemnate prin dispoziție a primarului, potrivit prevederilor O.G. nr. 28/2008 privind Registrul Agricol, cu modificările şi completările ulterioare, si Ordinul nr. 51/2025 pentru aprobarea Normelor tehnice privind modul de completare a registrului agricol pentru perioada 2025-2029

	permanent
	Funcţionarii publici cu atribuţii în completarea registrului agricol.

	2.
	Centralizarea datelor din registrul agricol


	permanent

	Funcţionarii publici cu atribuţii in completarea registrului agricol



	  3.
	Realizarea corespondenței la nivelul municipiului Vulcan, atât cu poziția din registrul agricol pentru perioada anterioară, cât și cu numărul din rolul nominal unic ce îl privește pe contribuabilul respectiv. În situația în care perioada anterioară nu a avut deschisă poziție în registrul agricol se va face mențiunea “poziție nouă".
	permanent
	Funcţionarii publici cu atribuţii in completarea registrului agricol



	4.
	Înscrierea datelor în registrul agricol va fi făcută corect din punct de vedere al termenilor utilizați, sub aspect gramatical, ortografic şi de punctuație, conform normelor în vigoare.

Se completează volume separate pentru următoarele categorii de deținatori de terenuri, construcții și animale astfel :

Tipul 1. - pentru persoanele fizice cu domiciliul fiscal în localitate

Tipul 2. - pentru persoanele fizice cu domiciliul fiscal în alte localități și pentru persoanele care dețin în indiviziune terenuri ce fac obiectul înscrierii în registrul agricol.

Tipul 3. - pentru persoanele juridice cu domiciliul fiscal în localitate

Tipul 4. - pentru persoanele juridice cu sediul fiscal în alte localități terenuri ce fac obiectul înscrierii în registrul agricol.


	permanent
	Functionarii publici cu atributii in completarea registrului agricol

	5.
	Prin rotatie, o zi pe săptămâna, funcţionarii publici cu atribuţii in completarea registrului agricol, vor efectua verificări în teren privind declaraţiile înregistrate.
	permanent
	Funcţionarii publici cu atribuţii in completarea registrului agricol

	6.
	Luarea tuturor măsurilor pentru asigurarea împotriva degradării, distrugerii sau sustragerii acestuia, precum și pentru furnizarea datelor din registru cu respectarea prevederilor legale
	permanent
	Funcţionarii publici cu atribuţii in completarea registrului agricol

	7.
	Vor fi aplicate sancţiunii prevazute de lege in cazurile in care cu ocazia verificărilor de catre funcţionarii publici cu atribuţii in completarea registrului agricol se constată declararea de date neconforme cu realitatea, refuzul de declarare, nedeclararea la termenele stabilite si în forma solicitată a datelor care fac obiectul registrului agricol
	permanent
	Primarul municipiului Vulcan

	8.
	Registrul agricol în format electronic trebuie să furnizeze, la termenele stabilite la cerere, date ce pot caracteriza un rând de formular, un formular, o structură administrativ teritorială pentru unul sau mai mulți ani, păstrând coduriIe de rând și denumirile din cadrul formularelor registrului agricol pe suport de hârtie.

Programul informatic pentru registrul agricol trebuie să respecte întocmai prevederile Legii 183/2006 privind utilizarea codificării standardizate a setului de caractere în documentele în formă electronică. Orice modificare a datelor înscrise în registrul agricol rezultată din îndreptarea unei erori material strecurată în înscrisurile existente se face numai cu acordul secretarului UAT-ului exprimat prin aplicarea semnăturii în proximitatea rubricii respective.
	permanent
	Funcţionarii publici cu atribuţii in completarea registrului agricol

	9.
	Înscrierea în registrul agricol a datelor privind componenţa gospodăriei/exploataţiei agricole fără personalitate juridică se face pe baza declaraţiei date pe propria răspundere sau pe bază de documente de capul gospodăriei sau, în lipsa acestuia, de un alt membru major al gospodăriei, care dispune de capacitate deplină de exerciţiu, după cum urmează :

a) prin vizitarea persoanelor fizice de către agentul agricol, potrivit programului stabilit de către funcționarii primăriei;

b) la primărie, în cazul în care un reprezentant major al persoanei fizice se prezintă din proprie inițiativă sau pentru rezolvarea altor probleme;

c) pe baza declarației trimise prin poștă, cu confirmare de primire, pe cheltuiala persoanei care are obligația de a fi înregistrată în registrul agricol;

d) pe baza unei procuri notariale dată de capul gospodăriei;

e) prin invitarea la primărie a persoanelor fizice și juridice care au obligația să efectueze declarațiile pentru înscrierea datelor în registrul agricol

În cazul în care nu există documente, înregistrarea în registrul agricol a datelor privind clădirile și terenurile, titularului dreptului de proprietate asupra acestora, precum și a schimbării categoriei de folosință, se poate face pe baza declarației date sub semnatura capului gospodăriei sau, sub sancțiunea nulității. Aceste declarații pot fi date, potrivit opțiunii persoanei fizice obligate să declare în registrul agricol, după cum urmează :

a) în fața secretarului

b) în fața notarului public.

În cazul indiviziunii, oricare dintre coindivizari poate da declarația în condițiile enunțate anterior. Pentru unitățile cu personalitate juridică datele se înscriu în registrul agricol pe baza declarațiilor date de reprezentantul legal al unității respective, insoțite de documente.


	permanent
	Funcţionarii publici cu atribuţii in completarea registrului agricol

	10.
	Ori de câte ori intervin modificări în registrul agricol referitoare la terenuri, la categoria de folosință a acestora, la clădiri, la mijloacele de transport sau la orice alte bunuri deținute în proprietate sau în folosință, dupa caz, de natura să conducă la modificarea oricăror impozite și taxe locale prevăzute de Legea 227/2015 privind Codul fiscal cu modificările și completările ulterioare, functionarii cu atribuții privind completarea, ținerea la zi și centralizarea datelor din registrele agricole, au obligația de a comunica aceste modificări funcționarilor din compartimentele de resort din aparatul de specialitate al primarului, în termen de 3 zile lucrătoare de la data modificării.

Datele instrumentate la nivelul oricăror compartimente de resort din cadrul aparatului de specialitate a primarului și care fac obiectul înscrierii în registrul agricol se comunică compartimentului de resort cu atribuții în acest sens în termen de 3 zile lucrătoare de la data înregistrării lor, prin grija membrilor compartimentului.


	permanent
	Funcţionarii publici cu atribuţii in completarea registrului agricol

	11.
	0 atenție deosebită se va acorda înregistrării contractelor de arendă, evitându-se înregistrările duble pentru aceeași suprafață de teren.
	permanent
	Funcţionarii publici cu atribuţii in completarea registrului agricol

	12
	Coordonarea, verificarea și răspunderea de modul de completare și ținere la zi a registrului agricol.


	permanent
	Secretarul general al UAT


Municipiul Vulcan, 27.05.2026

     PREŞEDINTE DE ŞEDINŢĂ:           CONTRASEMNEAZĂ: SECRETAR  GENERAL                                         

    CONSILIER  GOVOR FLORIN                                   ROGOBETE MIHAELA
